চাঁদনি চকের দিল্লী সরকার প্রবর্তিত পরোটা গলির নির্দেশক বোর্ড
**গলি পরোটা ওয়ালী** বা **পরোটাওয়ালা গলি** (হিন্দি: गली पराँठेवाली, আক্ষরিক অর্থে "পরোটাযুক্ত গলি") হল ভারতের দিল্লির চাঁদনি চক এলাকার একটি সরু রাস্তা, এটি ভারতীয় পরোটা বিক্রির দোকানগুলির জন্য বিখ্যাত।

অবস্থান
-------

পরোটাওয়ালা গলি দিল্লির চাঁদনি চকে অবস্থিত। নটরাজ ক্যাফের বিপরীতে পরোটা গলির শুরু হয়। ঐতিহ্যগতভাবে দোকানগুলির খদ্দেররা আশেপাশের এলাকায় বসবাসকারী জৈন ধর্মালম্বী।

ইতিহাস
------

পরোটাওয়ালা গলিতে অবস্থিত একটি পরোটার দোকান
যেটি ১৬৫০ সালে মুঘল সম্রাট শাহজাহানের শাসনামলে প্রতিষ্ঠিত হয়েছিল এবং তার কন্যা জাহানারা বেগম গলির নকশা করেছিলেন। পূর্বে এই গলিটি শুধুমাত্র রূপোর জিনিসপত্রের দোকানের জন্য পরিচিত ছিল, ১৮৭০-এর দশকে রূপার দোকানগুলি চলে যাওয়া শুরু হওয়ার পরও অনেক শাড়ি ও গহনার দোকান এখনো রয়ে গেছে।

১৯৬০-এর দশকের শেষের দিকে ২০টি পরোটার দোকানের মধ্যে (সবগুলো একই মহাপরিবারের অন্তর্গত) তিনটি অবশিষ্ট রয়েছে: পন্ডিত কানহাইয়ালাল দুর্গাপ্রসাদ দীক্ষিত (স্থাপিত ১৮৭৫), পন্ডিত দয়ানন্দ শিবচরণ (স্থাপিত ১৮৮২)। পন্ডিত বাবুরাম দেবীদয়াল পরোটাওয়ালে (১৮৮৬ সালে প্রতিষ্ঠিত)। ১৯১১ সাল নাগাদ, ছোট দারিবা বা দারিবা কালান নামে পরিচিত এই এলাকাটি পরোটাওয়ালা গলি নাম পায়। স্বাধীনতার ঠিক পরের বছরগুলিতে জওহরলাল নেহেরু, ইন্দিরা গান্ধী এবং বিজয়লক্ষ্মী পণ্ডিত এই গলিতে তাদের খাবার হিসেবে পরোটা নিতে আসতেন। ১৯৮০-এর দশকের শেষের দিকে বিক্রেতাদের মধ্যে অনেকেই দোকান বন্ধ করে চলে যান, যদিও আজ রাস্তাটি পুনরুজ্জীবনের প্রমাণ হিসেবে কিছু দোকান একই পরিবারের ষষ্ঠ প্রজন্মের দ্বারা পরিচালিত হচ্ছে। ১৯৮৪ সালের দাঙ্গায় অগ্নিকান্ডে গলির সকল দোকান ভস্মীভূত হয়।

এলাকাটিতে থাকতেন বলিউড অভিনেতা অক্ষয় কুমার। ভারতীয় বিমান বাহিনীর ফ্লাইট লেফটেন্যান্ট তপন কাপুর যিনি ২৫ জুন ২০১৩ সালে উত্তরাখণ্ডে একটি উদ্ধার অভিযানে শহীদ হন তিনিও ছিলেন পরোটাওয়ালা গলির বাসিন্দা।

খাদ্য ও পানীয়
--------------

দোকানগুলির রান্না করা খাবারে পিঁয়াজ বা রসুন থাকে না। *কাজু*, *বাদাম*, *মটরশুঁটি*, মিক্স *পরোটা*, রাবড়ি, *খোয়া* *ফুলকপি*, গোভি পরোটা, পরত পরোটা ইত্যাদির মতো বিভিন্ন প্রকারের পরোটা এখানে পাওয়া যায়। পরোটা সবসময় মিষ্টি তেঁতুলের চাটনি, পুদিনা চাটনি, মিশ্র সবজির আচার, পনির এবং আলু তরকারি, আলু এবং মেথির তরকারি এবং মিষ্টি কুমড়ার একটি ভাজা ম্যাশ দিয়ে পরিবেশন করা হয়।

মিষ্টি *লস্যি*, প্রায়ই মাটির ভাঁড়ে পরিবেশন করা এই জায়গার একটি বিশেষত্ব।

* মটরশুঁটি পরোটামটরশুঁটি পরোটা
* রাবড়ি পরোটারাবড়ি পরোটা
* পরোটাগলির ডাল পরোটাপরোটাগলির ডাল পরোটা
* মাটির ভাঁড়ে পরিবেশিত পানীয় পরিবেশনপরোটাগলির দোকানে মাটির ভাঁড়ে পানীয় পরিবেশন

তথ্যসূত্র
---------

1. ↑  "Official name"। ৫ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৭ জুন ২০০৮।
2. ↑  "Delhi Food"। *www.mapsofindia.com*। সংগ্রহের তারিখ ২০২২-০৭-০৫।
3. 1 2  "Paranthe Wali Gali"। ১০ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৭ জুন ২০০৮।
4. 1 2 3 4 5    ওয়েব্যাক মেশিনে আর্কাইভকৃত ১০ জানুয়ারি ২০১২ তারিখে. A culinary cruise down Chandni Chowk
5. 1 2  "Paranthe wali Gali, History of Paranthe wali Gali, Pt Kanhaiyalal Durgaprasad, Pt Dayanand Shivcharan, The Independence, Jawaharlal Nehru, Indira Gandhi, Vijaya Lakshmi Pandit"। *www.delhihelp.com*। ২০২০-০২-১৯ তারিখে মূল থেকে আর্কাইভ করা। সংগ্রহের তারিখ ২০২২-০৭-০৫।
6. ↑  "Magical Flavors of Chandni Chowk"। ২৭ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০২২।
7. ↑  "Why the 200-year-old taste shop won't budge"। *দ্য টাইমস অব ইন্ডিয়া*। ২২ এপ্রিল ২০১২। ৩ জুন ২০১৩ তারিখে মূল থেকে আর্কাইভ করা।
8. ↑  'Gali Parathe Wali' continues its glorious tradition
9. ↑  Thomas, Lindsay Brown, Amelia (২০০৮)। *Rajasthan, Delhi & Agra* (2nd সংস্করণ)। Lonely Planet। আইএসবিএন 978-1-74104-690-8।
10. ↑  "Bollywood's favorite Paranthe Wali Gali"। *দ্য টাইমস অব ইন্ডিয়া*। ১১ ডিসেম্বর ২০১০। ৮ জানুয়ারি ২০১৪ তারিখে মূল থেকে আর্কাইভ করা।
11. ↑  CH, Neetu; DelhiJune 28, RA New; June 28, 2013UPDATED:; Ist, 2013 15:13। "Chandni Chowk salutes martyr Tapan Kapoor who died in chopper crash in Gaurikund"। *ইন্ডিয়া টুডে* (ইংরেজি ভাষায়)। সংগ্রহের তারিখ ২০২২-০৭-০৫।

বহিঃসংযোগ
---------

* পরোটাওয়ালা গলি ভ্রমণ  ওয়েব্যাক মেশিনে আর্কাইভকৃত ২৩ অক্টোবর ২০২১ তারিখে
* পরোটাওয়ালা গলির ইতিহাস

প্রবেশদ্বার: ভারত খাদ্য ইতিহাসউইকিপিডিয়ার সহপ্রকল্পে **পরোটাওয়ালা গলি**:কমন্স হতে **মিডিয়া**উইকিউপাত্ত হতে **উপাত্ত**